Լի Ծինյու

Լի Ծինյու ( 李金羽, փինյին՝ Lǐjīnyǔ, ), չինացի նախկին ֆուտբոլիստ։

Կարիերա 
1985 թվականի ապրիլին Լի Ծինյուն սկսեց հաճախել Լիաոնին նահանգի մարզական  դպրոցի ֆուտբոլի պատանեկան մարզման դասընթացներին։

1993 թվականին նրան ընգրկեցին Չինաստանի «Ծիենլիպաո» ֆուտբոլի երիտասարդական ակումբ և նա առաջին անգամ մեկնեց Բրազիլիա՝ մասնակցելու մարզական դասընթացներին։ Այս ընթացքում նա 165 խաղում խփել է մոտ 100 գոլ և դարձել «Ծիենլիպաո» ֆուտբոլի  երիտասարդական ակումբի գլխավոր ռմբարկուն։ 1996 թվականի մարտին «Ծիենլիպաո» ֆուտբոլի  երիտասարդական ակումբի հետ նա երկրորդ անգամ մեկնել է մարզվելու Բրազիլիայում։

1997 թվականի հունվարին նրան ընդգրկեցին Չինաստանի ֆուտբոլի ազգային հավաքական,  ուստի նա շուտով վերադարձավ Չինաստան։ Լի Ծինյուն մասնակցել է նաև 1997 թվականի ֆուտբոլի միջազգային երիտասարդական առաջնությանը։

1997 թվականի դեկտեմբերին նա երրորդ անգամ մեկնեց Բրազիլիա մարզվելու, իսկ 1998 թվականի ապրիլին մարզումներն ավարտելուց հետո  վերադարձավ Չինաստան։

1998 թվականին նա սկսեց ներկայացնել Լիաոնինը Ա և Բ լիգաներում։ Սեպտեմբերին նա վարձավճարով խաղացել է ֆրանսիական «Նանսի» ֆուտբոլային ակումբում, սակայն 1999 թվականին դադարեց  ներկայացնել «Նանսի» ակումբը և վերադարձավ Լիաոնին։ 2001 թվականին նա դարձավ Չինաստանի ֆուտբոլի ազգային հավաքականի լավագույն ռմբարկուն։

2002 թվականի նոյեմբերի 30-ին ֆոտբոլի Ա լիգայի 30-րդ մրցափուլում «Լիաոնին Պոտաո» ֆուտբոլային ակումբը 3:1 հաշվով հաղթեց «Շանսի Կուոլի» ակումբին։ Խաղի 17-րդ րոպեին Լի Ծինյուն գոլ խփեց։ Սա Լի Ծինյուի 16-րդ գոլն էր 2002թ.-ի մրցաշրջանում։ Ա լիգայի իր 4-րդ տարում նա վերջապես դարձավ լիգայի առաջնության լավագույն ռմբարկուն։

2006 թվականին Լի Ծինյուն 26 գոլ խփեց մրցաշարային լիգայի 26 խաղերում և դարձյալ դարձավ առաջնության լավագույն ռմբարկուն՝ Չինաստանի մրցաշարային լիգայում նոր ռեկորդ սահմանելով։

Նա  նաև իր խփած գոլերի քանակով  գերազանցեց Հաո Հայտոնին( նախկին ֆուտբոլիստ)՝ հայտնի դառնալով Չինաստանի ֆուտբոլի ազգային հավաքականի կազմում։

2007 թվականի մայիսի 5-ին «Շանտոն ԼուՆըն»  և «Շանսի Պաորոն» ակումբներիերի միջև կայացած խաղում Լի Ծինյուն խփեց միցաշարային լիգայում իր 97-րդ գոլը՝ գերազանցելով Հաո Հայտոնի մրցաշարային լիգայում խփած 96 ընդհանուր գոլերի քանակին։

2007թ.-ի հունիսի 20-ին «Շանտոն Լունըն» և «Ճըծիան Լուչըն» ակումբների միջև կայացած խաղում Լի Ծինյուն երկու անգամ գոլ խփեց և միցաշարային լիգայում նրա գոլերի ընդհանուր թիվը հասավ 100-ի։

2008 թվականի նոյեմբերի 2-ին «Շանտոն Լունըն» և «Ճան Շածինտը» ակումբների միջև կայացած խաղում Լի Ծինյուն երկու 2 գոլ խփեց,  իր 66 գոլով՝ գերազանցելով Սյու Մաո Ճընի 65 գոլը և դարձավ Շանտոն Լունընի պրոֆեսոնալ  լիգայում ամենաշատ գոլեր խփած խաղացողը։

2010 թվականի օգոստոսի 26-ին Չինաստանի սուպերլիգայում «Շանտոն Լունըն» ակումբը Լի Ծինյուի միակ խփած գոլով հաղթեց «Պեյծին Կուան» ակումբին։

2010 թվականի մրցաշրջանի սուպերլիգայում սա Լի Ծինյուի չորրորդ գոլն էր, սուպերլիգաում՝ 73 -րդ գոլը, իսկ ընդհանրապես  ֆուտբոլի լիգայում՝ 119- րդ գոլը։ 2011 թվականի հունվարի 4 - ին «Շանտոն Լունըն» ակումբի պաշտոնական կայքում հայտարարվեց Լի Ծինյուի թոշակավորման մասին լուրը։

«Շանտոն Լունըն» ակումբին 2004 թվականին միանալուց հետո Լի Ծինյուն  Չինաստանի սուպերլիգայում 73 գոլ է խփել, Չինաստանի գավաթի մրցումներում՝ 12 գոլ, իսկ Ասիայի ֆուտբոլի կոնֆեդերացիայի Չեմպիաների լիգայում՝ 7 գոլ։

Մարզչական կարիերա 
2011 թվականին թոշակավորվելուց  հետո Լի Ծինյուն Չինաստանի կանանց ֆուտբոլի հավաքականի մարզիչ Լի Սիաոփընի հրավերով դարձավ նրա օգնականը՝ մարզելով ակումբի կիսապաշտպաններին։ Սեպտեմբերին Չինաստանի ֆուտբոլի կանանց հավաքականը դուրս մնաց 2012 թվականի Լոնդոնի Օլիմպիական խաղերի ֆուտբոլի որակավորման մրցույթից՝ պատմության մեջ առաջին անգամ չմասնակցելով Օլիմպիական խաղերին։ Լի Ծինյուն նույնպես լքեց ակումբը։

2012 թվականի հունվարի 9-ին Լի Ծինյուն դարձավ «Շանտոն Լունըն» ակումբի մրցությունների պատրաստման բաժնի մենեջերի տեղակալ և ակումբի թիմի ղեկավարի տեղակալ, սակայն ապրիլին նա այս անգամ  նորից լքեց ակումբը։  Մայիսի 2-ին Լի Ծինյուն դարձավ Չինաստանի ֆուտբոլի Ա լիգայի «Շընյան Շընպեյ» ակումբի մարզչի օգնականը։ 2013 թվականի մայիսի 13-ին «Շընյան Շընպեյ» թումում հայտարարեցին, որ Լի Ծինյուն կփոխարինի Լյո Ճըցային՝ դառնալով ակումբի նոր գլխավոր մարզիչը։

2013 թվականի դեկտեմբերին «Լիաոնին  Ճոնծը» ակումբը միացավ «Շընյան Շընպեյ» ակումբին և վերանվանվեց «Շընյան Ճոնծը», իսկ Լի Ծինյուն  մնաց գլխավոր մարզիչի պաշտոնում։

2014 թվականին Շընյան Ճոնծը ակումբում հայտարարեցին նրա աշխատանքը ավարտելու մասին։

2016 թվականի հունվարի 22-ին Լի Ծինյուն դարձավ «Շըծիաճուան»  ֆուտբոլային ակումբի տնօրենի տեղակալը։ Նույն տարում հուլիսի 15-ին «Սիծիաճուան» ակումբի գլխավոր մարզիչ Արսեն Պետրովի հեռանալուց հետո Լի Ծինյուն փոխարինել է նրան։

Լիգայի ռեկորդ 
Վերջին թարմացումը՝  2010թ․ նոյեմբերի 6

Ազգային հավաքական

Գոլեր միջազգային մրցաշարերում 

 Միջազգային Ա մակարդակի մրցումներ

Մրցանակներ

Լիաոնին 

 1999թ․ Չինաստանի ֆուտբոլի սուպերգավաթ

Շանտոն Լունըն ակումբ 

 2006，2008，2010 թթ․ Չինաստանի ֆուտբոլի սուպերլիգայի չեմպիոն
 2004，2006 թթ. Չինաստանի ֆուտբոլի ասոցացիայի գավաթի չեմպիոն
 2004 թ․ Չինաստանի ֆուտբոլի առաջնության գավաթի չեմպիոն

Անհատական 

 2002 թ․ Չինաստանի ֆուտբոլի Ա լիգայի «Ոսկե կոշիկ» մրցանակ
 2006, 2007 թթ․ Չինաստանի ֆոտբոլի սուպերլիգայի «Ոսկե կոշիկ» մրցանակ
 2002 թ․ Չինաստանի ֆուտբոլի ասոցիացիայի գավաթի լավագույն ռմբարկու
 2009 թ․ IFFHS Տարվա ամենահայտնի խաղացող, 2-րդը Ասիայում

Անձնական կյանք 
2017 թվականի հունվարին Լի Ծինյուն «Սունին» ֆուտբոլային ակումբում  զբաղեցրեց տնօրենի տեղակալի պաշտոնը։

2018 թվականի դեկտեմբերի 22-ին Լի Ծինյուն և Պի Վընցինը ամուսնացան Շենյան քաղաքում։

Ծանոթագրություններ 

Վիքիպեդիա:ԲՊՀ հոդվածներ 2023
Նանսիի ֆուտբոլիստներ
Չինաստանի հավաքականի ֆուտբոլիստներ
Չինացի ֆուտբոլիստներ
Ֆուտբոլի հարձակվողներ